sagorsarker/bangla-wikipedia huggingface dataset:
ক্রিস্তিয়ান পুলিশিচ

ক্রিস্তিয়ান মাতে পুলিশিচ (: ; জন্ম সেপ্টেম্বর ১৮, ১৯৯৮) হলেন একজন মার্কিন পেশাদার সকার বা ফুটবল খেলোয়াড়, যিনি একজন অ্যাটাকিং মিডফিল্ডার অথবা উইঙ্গার হিসেবে প্রিমিয়ার লিগ ক্লাব চেলসি এবং যুক্তরাষ্ট্র জাতীয় দল-এর হয়ে খেলে থাকেন।
অনেকে প্রত্যাশা করেন আমেরিকার সেরা সকার বা ফুটবল খেলোয়াড় হিসেবে, তিনি সর্বকনিষ্ঠ ফুটবলার যিনি তার দেশের জেষ্ঠ জাতীয় দল-এর হয়ে ফিফা বিশ্বকাপ-এর বাছাইপর্বে প্রতিনিধিত্ব করেছেন। যুক্তরাষ্ট্র বয়স ভিত্তিক জাতীয় দল সমূহের সাথে তার দ্রুত উত্থান জনপ্রিয় জার্মান ক্লাব বরুসিয়া ডর্টমুন্ডের একাডেমীতেও প্রতিফলিত হয়েছে, ২০১৫-১৬ সালের শীতকালীন বিরতির আগের সময়কালে তাকে প্রথম দলে আনার আগ পযন্ত তিনি মাত্র ১৫ ম্যাচ খেলেছিলেন।
২০১৬ সালের এপ্রিল মাসে, তিনি জনপ্রিয় জার্মান ঘরোয়া লিগ বুন্দেসলিগা-এ সর্বকনিষ্ঠ গোল করা বিদেশী খেলোয়াড় হয়ে যান। একই মাসের শেষের দিকে, তিনি বুন্দেসলিগা'র ইতিহাসে দুটি গোল করা সর্ব কনিষ্ঠ খেলোয়াড় হিসেবে বোনে যান। ২০১৬ সালের ২৮শে মে, তার আঠারোতম জন্ম তারিখের কিছু দিন বাকি থাকতেই, তিনি বলিভিয়া'র বিপক্ষে অনুষ্ঠিত হওয়া এক আন্তর্জাতিক বন্ধুত্বপূর্ণ ম্যাচে গোল করেন, যা তাকে তার দেশ যুক্তরাষ্ট্র-এর হয়ে আধুনিক যুগে গোল করা সর্বকনিষ্ঠ খেলোয়াড় বানিয়ে দেয়। ২০১৬ সালের ২রা সেপ্টেম্বর, মাত্র ১৭ বছর ৩৪৯ দিন বয়সে তিনি বিশ্বকাপ বাছাই পর্ব-এর ম্যাচে গোল করে বাছাই পর্বে গোল করা মার্কিন ইতিহাসের সর্বকনিষ্ঠ পুরুষ খেলোয়াড় হয়ে যান।
পুলিশিচের জন্ম হয়, মার্কিন যযুক্তরাষ্ট্রের পেন্সিল্‌ভেনিয়া রাজ্যের হার্শে শহরে, যেখানে তিনি তার শৈশবের সিংহভাগ সময় ব্যয় করেছেন। তার পিতা-মাতা হলেন, মার্ক এবং কেলি পুলিশিচ, তারা দু'জন-ই মার্কিন যুক্তরাষ্ট্রের ভার্জিনিয়া রাজ্যের ফেয়ারফেক্স কান্ট্রি জেলায় অবস্থিত জর্জ মাসন বিশ্ববিদ্যালয়-এ কলেজিয়েট ফুটবল বা সকার খেলেছেন এবং তার বাবা ১৯৯০ সালের দিকে মার্কিন সাবেক আভ্যন্তরীন সকার ক্লাব হেরিসবার্গ হিট-এর হয়ে পেশাদার আভ্যন্তরীন সকার খেলেছেন এছাড়াও পরবর্তীকালে তরুন এবং পেশাদার উভয় ভাগ সমূহে কোচের দাইত্ব পালন করেন। পুলিশিচের সাত বছর বয়স থাকাকালীন সময়ে, এক বছর তিনি ইংল্যান্ড-এ বসবাস করেছেন, সেখানে তিনি ইংলিশ ক্লাব ব্রেকলি টাউন-এর তরুন দলে খেলেছেন।
পুলিশিচের দাদা, মেইটের জন্ম হয়েছিলো ক্রোয়েশিয়া-এর ওলিব নামক দ্বীপে। পুলিশিচ জার্মানিতে চলে আসার পর, সে দেশের কর্ম ভিসায় আবেদন এড়ানোর জন্য ক্রোয়েশিয়ান (এবং ইউরোপীয় ইউনিয়ন) -এর নাগরিকত্বের জন্য আবেদন করেন। তাকে ক্রোয়েশিয়া জাতীয় দল-এর হয়ে খেলার জন্য প্রস্তাব দেওয়া হয়, কিন্তু তিনি তা নাকচ করে দেন।
পুলিশিচের চাচাতো ভাই, উইল পুলিশিচ, তিনিও যুক্তরাষ্ট্র অনূর্ধ্ব-১৭ দলের হয়ে একজন গোলকিপার হিসেবে তার দেশের প্রতিনিধিত্ব করেছেন। ২০১৬ সালের মার্চ মাসে তিনি ঘোষণা দেন যে, তিনিও বরুশিয়া ডর্টমুন্ডে আসতে আগ্রহী।
রুথ বুজ্জি

রুথ অ্যান বুজ্জি (Ruth Ann Buzzi; জন্ম: ২৪ জুলাই ১৯৩৬) হলেন একজন মার্কিন অভিনেত্রী, কৌতুকাভিনেত্রী ও গায়িকা। তিনি মঞ্চ, চলচ্চিত্র ও টেলিভিশন এই তিন মাধ্যমেই অভিনয় করেন। তিনি ১৯৬৮-৭৩ সালে প্রচারিত হাস্যরসাত্মক বিচিত্রানুষ্ঠান "রোয়ান অ্যান্ড মার্টিন্‌স লাফ-ইন"-এ কাজ করে পরিচিতি লাভ করেন। এই কাজের জন্য তিনি একটি গোল্ডেন গ্লোব পুরস্কার অর্জন করেন এবং পাঁচটি এমি পুরস্কারের মনোনয়ন লাভ করেন।
বুজ্জি ১৯৩৬ সালের ২৪শে জুলাই রোড আইল্যান্ডের ওয়েস্টার্লি শহরের ওয়েস্টার্লি হাসপাতালে জন্মগ্রহণ করেন। তার পিতা অ্যাঞ্জেলো পিটার বুজ্জি ছিলেন একজন ভাস্কর এবং মাতা রেনা পলিন। তিনি কানেটিকাটের ওয়েকোয়েটেকোকে বেড়ে ওঠেন। তার পিতা সেখানে বুজ্জি মেমোরিয়াল নামে এক ব্যবসায় প্রতিষ্ঠানের মালিক ছিলেন। তার পিতার মৃত্যুর পর তার ভাই হ্যারল্ড বর্তমানে এই ব্যবসায় দেখাশুনা করেন।
নবগ্রাম বিধানসভা কেন্দ্র

নবগ্রাম (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৫ নং নবগ্রাম বিধানসভা কেন্দ্রটি নবগ্রাম সমষ্টি উন্নয়ন ব্লক এবং নিয়াল্লিসপাড়া গোয়ালজান, রাধারঘাট-১, রাধারঘাট-২ এবং সাহাজাদপুর গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।
নবগ্রাম বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।
২০১৬ সালের নির্বাচনে, সিপিআই (এম) -এর কানাই চন্দ্র মণ্ডল তার নিকটতম প্রতিদ্বন্দ্বী তৃণমূল কংগ্রেসের দিলীপ সাহাকে পরাজিত করেন।
২০১১ সালের নির্বাচনে, সিপিআই (এম) -এর কানাই চন্দ্র মণ্ডল তার নিকটতম প্রতিদ্বন্দ্বী কংগ্রেসের প্রবল সরকারকে পরাজিত করেন।
১৭ ফেব্রুয়ারি, ২০০০ সালের উপনির্বাচনে, বিধায়ক অধীর রঞ্জন চৌধুরী বহরমপুর (লোকসভা কেন্দ্রের) সংসদ সদস্য রুপে নির্বাচিত হয়।
১৯৯৬ সালের নির্বাচনে, কংগ্রেসের অধীর রঞ্জন চৌধুরী তার নিকটতম প্রতিদ্বন্দ্বী সিপিআই (এম) এর মুজাফফার হোসেনকে পরাজিত করেন।
২০০৬ সালের বিধানসভা নির্বাচনে, সিপিআই (এম) -র মুকুল মণ্ডল 
নবগ্রাম কেন্দ্র থেকে জয়লাভ করেন নিকটতম প্রতিদ্বন্দ্বী কংগ্রেসের রথীন ঘোষকে পরাজিত করেন। ২০০১ সালে সিপিআই (এম) -এর নৃপেন চৌধুরী কংগ্রেসের অরিত মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০০ সালের উপনির্বাচনে, সিপিআই (এম) -এর নৃপেন চৌধুরী কংগ্রেসের শ্যামল রায়কে পরাজিত করেন। ২০০০ সালের উপনির্বাচনে, বিধায়ক অধীর রঞ্জন চৌধুরী বহরমপুর (লোকসভা কেন্দ্রের) সংসদ সদস্য রুপে নির্বাচিত হয়। ১৯৯৬ সালে কংগ্রেসের অধীর রঞ্জন চৌধুরী সিপিআই (এম) -এর মুজাফফার হোসেনকে পরাজিত করেছিলেন। ১৯৯১ সালে সিপিআই (এম) -এর শিশির কুমার সরকার কংগ্রেসের অধীর রঞ্জন চৌধুরীকে পরাজিত করেছিল। ১৯৮৭ এবং ১৯৮২ সালে সিপিআই (এম) -এর বীরেন্দ্র নারায়ণ রায় কংগ্রেসের প্রদীপ মজুমদারকে পরাজিত করেন এবং ১৯৭৭ সালে জনতা পার্টির দুর্গাপদ সিংহ পরাজিত করেন। পরে শ্রী প্রদীপ মজুমদার পশ্চিমবঙ্গের বহরমপুর পৌরসভার চেয়ারম্যান পদে নির্বাচিত হন। তিনি নির্বাচনে জয়ী হন এবং সফলভাবে বহরমপুর পৌরসভার প্রধান হয়ে উঠেন।
কংগ্রেসের আদিত্যচরণ দত্ত ১৯৭২ সালে জয়ী হন। নির্দল প্রার্থী বীরেন্দ্রনারায়ণ রায় ১৯৭১ এবং ১৯৬৯ সালে জয়ী হন। কংগ্রেসের এ. কে. বক্সী ১৯৬৭ সালে জয়ী হন। নবগ্রাম কেন্দ্রটি এর আগে বিদ্যমান ছিল না।
কনস্ট্যান্স বেনেট

কনস্ট্যান্স ক্যাম্পবেল বেনেট (; জন্ম: ২২ অক্টোবর ১৯০৪ - [২৪ জুলাই ১৯৬৫) ছিলেন একজন মার্কিন অভিনেত্রী। তিনি বিংশ শতাব্দীর বিশ ও ত্রিশের দশকে হলিউডের প্রধান নারী তারকা ছিলেন। ত্রিশের দশকে তিনি হলিউডের সর্বোচ্চ পারিশ্রমিক গ্রহীতা ও সবচেয়ে জনপ্রিয় অভিনেত্রী হয়ে ওঠেন। পর্দায় তাকে প্রায়ই উচ্চবিত্ত তরুণী হিসেবে দেখা যেত। ত্রিশের দশকের শুরুতে তিনি মেলোড্রামার দিকে মনোযোগী থাকলেও ত্রিশের দশকের শেষের দিকে ও চল্লিশের দশকে তিনি হাস্যরসাত্মক চলচ্চিত্রেও কাজ করতে শুরু করেন। তিনি "হোয়াট প্রাইস হলিউড?" (১৯৩২), "বেড অব রোজেস" (১৯৩৩), "টপার" (১৯৩৭), "টপার টেকস আ ট্রিপ" (১৯৩৮) ছবিতে শ্রেষ্ঠাংশে এবং গ্রেটা গার্বো অভিনীত শেষ চলচ্চিত্র "টু-ফেসেড উম্যান" (১৯৪১) ছবিতে পার্শ্ব ভূমিকায় অভিনয় করে প্রসিদ্ধি অর্জন করেন।
বেনেট মঞ্চ ও নির্বাক চলচ্চিত্র তারকা রিচার্ড বেনেট ও অ্যাড্রিয়েনে মরিসনের কন্যা এবং অভিনেত্রী জোন বেনেট ও বারবারা বেনেটের বড় বোন।
বেনেট ১৯০৪ সালের ২২শে অক্টোবর নিউ ইয়র্ক সিটিতে জন্মগ্রহণ করেন। তার পিতা রিচার্ড বেনেট একজন অভিনেতা এবং মাতা অ্যাড্রিয়েনে মরিসন একজন অভিনেত্রী ছিলেন। তার মাতামহ লুইস মরিসন ছিলেন একজন মঞ্চ অভিনেতা, যার পূর্বপুরুষগণ ইংরেজ, স্পেনীয়, ইহুদি ও আফ্রিকান ছিলেন। তিন বোনের মধ্যে কনস্ট্যান্স সবার বড়। তার দুই ছোট বোন জোন বেনেট ও বারবারা বেনেটও অভিনেত্রী। তারা তিন বোনই নিউ ইয়র্কের চ্যাপিন স্কুলে পড়াশুনা করেছেন।
এসটিএস ১৪

এসটিএস ১৪ হচ্ছে জীবাশ্ম হয়ে যাওয়া "অস্ট্রালোপিথেকাস আফ্রিকানাস" প্রজাতির আবিষ্কৃত আংশিক মাথার খুলি। এটি ১৯৪৭ সালের আগস্টে রবার্ট ব্রুম ও জন টি. রবিনসন দক্ষিণ আফ্রিকার স্টার্কফন্টেইনে আবিষ্কার করেন। অনুমান করা হয় এর বয়স ২৫ লক্ষ বছর।
কিছু বিজ্ঞানী মনে করেন এসটিএস ১৪ এবং এসটিএস ৫ একই ব্যক্তির। তবে এসটিএস ৫ সাড়ে ২১ লক্ষ বছরের পুরনো বলে অনুমান করা হয়।
এই নমুনাটিতে আছে শ্রোণিচক্র, মেরুদণ্ড, পাজর ও ফিমারের ভগ্নাংশ। গুরুত্বপূর্ণ বৈশিষ্ট্য হলো; এই শ্রোণিচক্রের আকার দ্বিপদী মানুষের ন্যায়। এই অন্বেষণ থেকে বিতর্কহীন ভাবে বলা যায়; মানুষের পূর্বেই প্রাক হোমোরা দুই পায়ে হাটঁতে সক্ষম ছিল।
অদ্ভুৎ ব্যাপার হলো, এই নমুনার ৬ টি​ লুম্বার ভার্টিব্রা আছে, যেখানে মানুষের ৫টি অথবা আধুনিক বানরের ৫ টি বা তারচেয়ে কম থাকে।
এই নমুনার ত্রিকাস্থি; প্রথম ও দ্বিতীয় স্যাক্রাল ভার্টিব্রা এর মধ্যে অবিভাজিত ইন্টারভার্টিব্রাল ডিস্ক ধারণ করে; যা থেকে বলা যায় এই জীবাশ্মের মালিক যৌবনে পদার্পণের পূর্বেই মারা গিয়েছিল।
বাঙ্গরা পশ্চিম ইউনিয়ন

বাঙ্গরা পশ্চিম বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
বাঙ্গরা পশ্চিম ইউনিয়নের আয়তন ১৮ বর্গ কিলোমিটার।
২০১১ সালের পরিসংখ্যান অনুযায়ী বাঙ্গরা পশ্চিম ইউনিয়নের জনসংখ্যা ২২,৫৮৭ জন। এর মধ্যে পুরুষ ১০,৬৪২ জন এবং মহিলা ১১,৯৪৫ জন।
১৮৮৫ খ্রিষ্টাব্দে বাঙ্গরা গ্রামের নামানুসারে বাঙ্গরা ইউনিয়ন প্রতিষ্ঠিত হয়। পরবর্তীতে এটি বাঙ্গরা পশ্চিম ও বাঙ্গরা পূর্ব নামে দুইটি ইউনিয়নে বিভক্ত হয়।
মুরাদনগর উপজেলার উত্তর-মধ্যাংশে বাঙ্গরা পশ্চিম ইউনিয়নের অবস্থান। এ ইউনিয়নের পূর্বে বাঙ্গরা পূর্ব ইউনিয়ন, উত্তরে শ্রীকাইল ইউনিয়ন, পশ্চিমে রামচন্দ্রপুর উত্তর ইউনিয়ন, দক্ষিণ-পশ্চিমে কামাল্লা ইউনিয়ন, দক্ষিণে যাত্রাপুর ইউনিয়ন এবং দক্ষিণ-পূর্বে চাপিতলা ইউনিয়ন অবস্থিত।
বাঙ্গরা পশ্চিম ইউনিয়ন মুরাদনগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বাঙ্গরাবাজার থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হলো:
বাঙ্গরা পশ্চিম ইউনিয়নের সাক্ষরতার হার ৫৫.৪১%। এ ইউনিয়নে ১টি কলেজ, ১টি মাধ্যমিক বিদ্যালয়, ২টি দাখিল মাদ্রাসা ও ০৭ টি প্রাথমিক বিদ্যালয় রয়েছে।
√ নোয়াগাঁও (উত্তর) সরকারি প্রাথমিক বিদ্যালয়
মুরাদনগর উপজেলা সদর থেকে এ ইউনিয়নে যোগাযোগের প্রধান সড়ক মুরাদনগর-বাঙ্গরাবাজার সড়ক। প্রধান যোগাযোগ মাধ্যম সিএনজি চালিত অটোরিক্সা।
বাঙ্গরা পশ্চিম ইউনিয়নে ৪৮টি মসজিদ ও ৫টি মন্দির রয়েছে।
বাঙ্গরা পশ্চিম ইউনিয়নের উপর দিয়ে প্রবাহিত হচ্ছে:
বাঙ্গরা পশ্চিম ইউনিয়নে ৪টি হাট-বাজার রয়েছে:
লায়ন্স ক্লাব ইন্টারন্যাশনাল

লায়ন্স ক্লাব ইন্টারন্যাশনাল একটি অরাজনৈতিক সেবামূলক সংগঠন। এটি ১৯১৬ সালে মেলভিন জন্স কর্তৃক শিকাগোতে প্রতিষ্টিত হয়। ২০১৫ সালের মধ্যে সারাবিশ্বের ২০০ টি দেশে ১.৪মিলিয়ন সদস্য নিয়ে ৪৬০০০ হাজার স্থানীয় ক্লাব গঠিত হয়। এর সদর দপ্তর যুক্তরাষ্টের ওয়ার্ক ব্রুক, ইলিয়ন্স এ অবস্থিত।
মিসেস প্লেস

মিসেস প্লেস "অস্ট্রালোপিথেকাস আফ্রিকানাস" প্রজাতির আবিষ্কৃত সম্পূর্ণ জীবাশ্ম; যার জনপ্রিয় নাম এই মিসেস. প্লেস। এটি উত্তর আফ্রিকায় পাওয়া গিয়েছে। বেশিরভাগ অস্ট্রালোপিথেকাস জীবাশ্ম স্টারকফোনটেইনের কাছে খুঁজে পাওয়া গিয়েছে। এটি ট্রান্সভাল প্রদেশের জোহান্সবার্গ থেকে ৪০ কিমি উত্তর পশ্চিমে অবস্থিত। ১৯৪৭ সালের ১৮ এপ্রিল রবার্ট ব্রুম ও জন টি. রবিনসন এই জীবাশ্ম আবিষ্কার করেন। ব্রুমের বোমা দ্বারা খনন করায় মিসেস প্লেসের খুলি দুইভাগে বিভক্ত হয়ে যায় এবং কিছু টুকরো আর খুঁজে পাওয়া যায় নি। তা সত্ত্বেও প্রাক মানবের আবিষ্কৃত জীবাশ্ম সমূহের মধ্যে মিসেস/মি. প্লিস হচ্ছে এ যাবৎকালের প্রাপ্ত সবচেয়ে নিখুঁত জীবাশ্ম খুলি। বর্তমানে এই খুলি উগান্ডার জাতীয় জাদুঘরে প্রদর্শিত হয়েছে। 
ব্রুমের তরুণ সহযোগী; "মিসেস প্লেস" নামকরণ করেন। এই নামটা এসেছে বৈজ্ঞানিক নাম "প্লেসিয়ানথ্রোপাস ট্রান্সভালেনসিস" (ট্রান্সভাল এর কাছাকাছি মানুষ) এর প্রথম শব্দ প্লেসিয়ানথ্রোপাস থেকে। এই বৈজ্ঞানিক নাম ব্রুম প্রথমে দিতে চেয়েছিলেন, পরবর্তীতে এর নামকরণ করা হয় "অস্ট্রালোপিথেকাস আফ্রিকানাস"। বৈজ্ঞানিক গবেষণা প্রবন্ধে এই নমুনার নাম দেওয়া হয়েছিল এসটিএস ৫।
এর গণ হচ্ছে "অস্ট্রালোপিথেকাস"; যা "হোমো" গণেরই (মানব প্রজাতি এই গণেরই অন্তর্ভুক্ত) পূর্বপুরুষ। যদিও এই জীবাশ্মের করোটি শিম্পাঞ্জির সাথে সাদৃশ্যপুর্ন কিন্তু মিসেস প্লেস মানুষের ন্যায় সোজা হয়ে দাঁড়াতে সক্ষম ছিল। এটা নৃবিজ্ঞানীদের কাছে বিষ্ময়কর ছিল; কারণ এই মিসেস প্লেসের মস্তিষ্কের ধারণক্ষমতা ছিল মাত্র । নৃবিজ্ঞানীদের মহলে একটা ধারণ ছিল, মস্তিষ্কের আকার যত বড় হতে থাকবে, মানুষের পুর্বপ্রজাতি গুলো ততই দুই পায়ে হাটতে শিখবে। কিন্তু মিসেস প্লেস ছোট মস্তিষ্কের হওয়া সত্ত্বেও দুই পায়ে দাঁড়ানো প্রমাণ করে দেয়; মস্তিষ্কের আকার বৃদ্ধি পাবার পূর্বেই প্রাক মানব প্রজাতি দুই পায়ে দাঁড়াতে সক্ষম ছিল।
"মিসেস প্লেসের" লিঙ্গ কোনটি তা নির্ধারিত নয়। তাই তিনি মি. প্লেসও হতে পারেন। এছাড়াও এক্সরের মাধ্যমে এই জীবাশ্মের দাঁত পর্যবেক্ষণ করে দেখা গেছে এই জীবাশ্মের মালিক হয়তো কিশোর ছিলেন। তাই তিনি "মিস প্লেস" অথবা "মাস্টার প্লেসও" হতে পারেন।
নৃবিজ্ঞানী অধ্যাপক ফেডরিক ই. গ্রিন এই জীবাশ্মের যৌনতা নির্ধারণের জন্য দন্তবিন্যাসের উপর গবেষণা করেন। জীবাশ্মের উপর সিটি স্ক্যান করার মাধ্যমে তিনি সিদ্ধান্তে উপনীত হন, এই জীবাশ্মের মালিক এক মধ্যবয়সী নারী। তবে তার গবেষণার ফলাফল নিয়ে বিতর্ক আছে; কারণ একেবারে বিপরীত ফলাফলও এসেছে। 
এই জীবাশ্মের বয়স ইউরেনিয়াম লেড কৌশল প্রয়োগ করে নির্ধারণ করা হয়েছে। এর বয়স নির্ধারণ করা হয়েছে ২০ লক্ষ ৫০ হাজার বছর।​
২০১৮ নেপাল ক্রিকেট দলের নেদারল্যান্ডস সফর

নেপাল ক্রিকেট দল তিনটি একদিনের আন্তর্জাতিক খেলার জন্য নেদারল্যান্ডস সফর করে, যা জানুয়ারি থেকে ফেব্রুয়ারি ২০১৯-এ অনুষ্ঠিত হয়।
ইয়ুভেন্তুস স্টেডিয়াম

ইয়ুভেন্তুস স্টেডিয়াম ২০১৭ সাল থেকে ব্যবসায়িক ভাবে আল্লিয়াঞ্জ স্টেডিয়াম নামে পরিচিত। এটি ইতালির তুরিনে অবস্থিত। এটি ইতালি জাতীয় দলের, ক্লব সিরিয়ে এ এবং ইয়ুভেন্তুসের হোম মাঠ হিসেবে পরিচিত।
জুবেন্টাস ৮ সেপ্টেম্বর ২০১১ সালে নটস কাট্রির বিপেক্ষে এই স্টেডিয়ামে প্রথম খেলে ইয়ুভেন্তুস এই মাঠে ইতালীয়লিগেরর প্রথম ১০০ খেলায় মাত্র ৩ টিতে পরাজিত হয়।
এই স্টেডিয়ামে ২০১৪ সালের উইফা ইউরোফা লিগের ফাইনাল অনুষ্ঠিত হয়
মালকোম

মালকোম ফিলিপে সিলভা দে অলিভিয়েরা (জন্ম: ২৬ ফেব্রুয়ারি ১৯৯৭), যিনি মালকোম নামে পরিচিত, একজন ব্রাজিলীয় পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলালের হয়ে খেলেন।
মালকোমের ফুটবলার জীবনের হাতেখড়ি হয় ব্রাজিলের ক্লাব করিন্থিয়ান্স এ। ২০১৪ সালে করিন্থিয়ান্সে এ মালকোম তার পেশাদার ফুটবলার জীবন শুরু করেন। ২০১৫ সালে তিনি ফরাসি ক্লাব "বোর্দো"তে যোগ দেন। ২০১৮ সালে ৪কোটি ১০ লক্ষ ইউরোর বিনিময়ে স্পেনের ক্লাব বার্সেলোনা মালকোমকে কিনে নেয়। ২০১৯ সালে "জেনিত সেইন্ট পিটার্সবার্গ" ৪ কোটি ইউরোর বিনিময়ে মালকোমকে কিনে নেয়।
মালকোম ব্রাজিল অনূর্ধ্ব-২০ ও অনূর্ধ্ব-২৩ দলে খেলেছেন। তিনি ২০১৫ সালের "ফিফা অনূর্ধ্ব-২০ বিশ্বকাপে" রানার-আপ হওয়া ব্রাজিল অনূর্ধ্ব-২০ দলের সদস্য ছিলেন।
দারিদ্র্যসীমা

দারিদ্র্যসীমা কোনো ব্যক্তির আয়ের একটি সীমারেখা যা ঐ ব্যক্তির জীবনযাপনের জন্য ন্যূনতম প্রয়োজনীয় মৌলিক দ্রব্যসমূহের মূল্যের সমষ্টি। বিভিন্ন দেশের দারিদ্র্যসীমা ভিন্ন ভিন্ন হয়ে থাকে। আন্তর্জাতিক দারিদ্র্যসীমা আদিতে দৈনিক ১ মার্কিন ডলার ধার্য করা হয়েছিল। যাদের দৈনিক আয় ১ ডলারের নিচে তাদেরকে চরম দারিদ্র্যে অবস্থানকারী ব্যক্তি হিসেবে চিহ্নিত করা হয়।
দারিদ্র্যসীমা দিয়ে কোনো দেশের জনগণের জীবনযাপন কতটুকু ভালো তা নির্ধারণ করা সম্ভব নয়। কেননা সীমাটি এতই নিচে অবস্থিত যে সীমার চেয়ে বেশি আয় করলেও জীবনযাত্রার মানের তেমন কোনো উন্নতি ঘটে না। শিক্ষা, স্বাস্থ্য, পয়োনিষ্কাশন, পানি সরবরাহ ও বিদ্যুতের মত ব্যাপারগুলি দারিদ্র্যসীমাতে গণনা করা হয় না বলে এই সূচকটি দিয়ে জনগণের জীবনযাত্রার মান পুরোপুরি বোঝা সম্ভব নয়।
বিশ্বব্যাংক নিয়মিতভাবে আন্তর্জাতিক দারিদ্র্যসীমারেখা নির্ধারণ করে থাকে। এজন্য তারা সারা বিশ্বের সমস্ত দেশের মৌলিক খাদ্য, বস্ত্র ও বাসস্থানের খরচ হিসাব করে। ২০১৫ সালে বিশ্বব্যাংক নির্ধারিত দারিদ্র্য সীমাটি হল দৈনিক ১.৯০ মার্কিন ডলার। বিশ্বব্যাংকের হিসাব অনুযায়ী ২০১৫ সালে সারা বিশ্বে প্রায় ৭০ কোটি লোক চরম দারিদ্র্যসীমার নিচে বাস করছে। ২০২৪ সালের ১৭ অক্টোবর জাতিসংঘের উন্নয়ন কর্মসূচি (ইউএনডিপি) প্রকাশিত মাল্টিডাইমেনশনাল পভার্টি ইনডেক্স অনুযায়ী চরম দারিদ্র্যে জীবনযাপন করছে বিশ্বজুড়ে ১১০ কোটি মানুষ।
আটারকছড়া ইউনিয়ন

আটারকছড়া বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।
আটারকছড়া ইউনিয়নের আয়তন ১৯,২০০ একর (৭৭.৭০ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১২,১৭১জন। এর মধ্যে ৭,১৪৭জন বৌদ্ধ, ৪,৯৩৬জন মুসলিম, ষ ৪৮জন খ্রিস্টান, ৪০জন হিন্দুধর্মের অনুসারী।
লংগদু উপজেলার সর্ব-উত্তরে আটারকছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে মাইনীমুখ ইউনিয়ন ও কালাপাকুজ্যা ইউনিয়ন, পূর্বে বাঘাইছড়ি উপজেলার খেদারমারা ইউনিয়ন, উত্তরে খাগড়াছড়ি জেলার দীঘিনালা উপজেলার মেরুং ইউনিয়ন এবং পশ্চিমে খাগড়াছড়ি জেলার খাগড়াছড়ি সদর উপজেলার কমলছড়ি ইউনিয়ন ও মহালছড়ি উপজেলার ক্যায়াংঘাট ইউনিয়ন অবস্থিত।
আটারকছড়া ইউনিয়ন লংগদু উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩টি মৌজা নিয়ে গঠিত। এ ইউনিয়নের গ্রামগুলো হল:
আটারকছড়া ইউনিয়নের সাক্ষরতার হার ৩৪.২৩%। এ উপজেলায় ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ১কওমী মাদ্রাসা ও ১২টি প্রাথমিক বিদ্যালয় রয়েছে।
লংগদু উপজেলা সদর থেকে আটারকছড়া ইউনিয়নে যোগাযোগের প্রধান সড়ক লংগদু-খাগড়াছড়ি সড়ক।
যে কোন যানবাহনে যোগাযোগ করা যায়।
আটারকছড়া ইউনিয়নের মধ্য দিয়ে প্রবাহিত হচ্ছে মাইনী নদী এবং দক্ষিণ-পূর্ব কোণায় রয়েছে কাপ্তাই হ্রদ। এছাড়া রয়েছে ডানে আটারকছড়া খাল ও বামে আটারকছড়া খাল।
আটারকছড়া ইউনিয়নের প্রধান ৩টি হাট-বাজার হল করল্যাছড়ি বাজার, বটতলা বাজার এবং ইয়ারিংছড়ি বাজার।
ক্লক এবং ড্যাগার

মার্ভেল'স ক্লক এবং ড্যাগার () একটি আমেরিকান টেলিভিশন সিরিজ যা "ফ্রিডম" চ্যানেলে প্রতি বুধবার সম্প্রচারিত হয়। "জো পোকাস্কি" নির্মিত এই টেলিভিশন ধারাবাহিকটি একই নামের অপর একটি মার্ভেল কমিকস অবলম্বনে নির্মিত। মার্ভেল সিনেম্যাটিক ইউনিভার্সের (এমসিইউ) অংশ হিসেবে তৈরি এই ধারাবাহিকটি যৌথভাবে প্রযোজনা করেছে "এবিসি সিগনেচার স্টুডিওস", মার্ভেল টেলিভিশন এবং "ওয়ান্ডারিং রক্‌স প্রোডাকশনস্" আর পরিবেশনা করছে "পোকাস্কি"।
ধারাবাহিকটিতে অলিভিয়া হোল্ট এবং "অব্রি জোসেফ" যথাক্রমে "ট্যান্ডি বোয়েন/ড্যাগার" এবং "টাইরন জনসন/ক্লক" নামক দুই টিনএজারের ভূমিকায় অভিনয় করেন যারা অতিপ্রাকৃত ক্ষমতার অধিকারী ও পরস্পরের সঙ্গে প্রেমঘটিত সম্পর্কে জড়িত।
১০ পর্ব সমন্বিত ধারাবাহিকটি সর্বপ্রথম প্রচারিত হয় ২০১৮ সালের ৭ জুন এবং সর্বশেষ পর্ব প্রচারিত হবে ২ আগস্ট। ২০১৮ সালের জুলাইয়ে ধারাবাহিকটিকে ১০ পর্ব সমন্বিত দ্বিতীয় মোরশুমের জন্য নবায়িত করা হয় যার সম্প্রচার শুরু হবে ৪ এপ্রিল ২০১৯ সালে।
নিউ অর্লিন্সে বসবাসরত দুই টিনেজার ট্যান্ডি বোয়েন আর টাইরন জনসন। উভয়ে বড় হয়েছে সমাজের ভিন্ন শ্রেণিতে। "রক্সন গাল্‌ফ প্লাটফর্মে" ঘটা এক দূর্ঘটনায় তারা দু'জনেই অর্জন করে অতিপ্রাকৃত শক্তি। একে-অপরের প্রতি দুর্বল হয়ে পড়ে শীঘ্রই দু'জনে উপলব্ধি করে যে তাদের ক্ষমতা সবচেয়ে ভালো কাজ করে যখন তারা একত্রে থাকে। আর একই সাথে এটাও বোঝে যে একে-অপরের প্রতি এই অনূভুতিগুলো তাদের ইতোমধ্যে জটিল জগৎকে আরও কঠিন করে তুলছে।
আন্দ্রি লুনিন

আন্দ্রি অলেকসিয়োভিচ লুনিন (, ; জন্ম: ১১ ফেব্রুয়ারি ১৯৯৯; আন্দ্রি লুনিন নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ইউক্রেন জাতীয় দলের হয়ে গোলরক্ষক হিসেবে খেলেন।
২০১২–১৩ মৌসুমে, মাত্র ১৩ বছর বয়সে, ইউক্রেনীয় ফুটবল ক্লাব মেতালিস্ত খারকিউয়ের যুব পর্যায়ের হয়ে খেলার মাধ্যমে লুনিন ফুটবল জগতে প্রবেশ করেছেন এবং পরবর্তীকালে নিপ্রোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ইউক্রেনীয় ক্লাব নিপ্রোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র এক মৌসুম অতিবাহিত করেছেন; নিপ্রোর হয়ে তিনি ২২ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি জরিয়া লুহানস্কে যোগদান করেছেন। জরিয়া লুহানস্কে মাত্র এক মৌসুম অতিবাহিত করার পর প্রায় ৮.৫ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদের সাথে চুক্তি স্বাক্ষর করেছেন। মাঝে তিনি লেগানেস, রেয়াল ভায়াদোলিদ এবং রেয়াল ওভিয়েদোর হয়ে ধারে খেলেছেন।
২০১৪ সালে, লুনিন ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০১৮ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। ব্যক্তিগতভাবে, লুনিন বেশ কিছু পুরস্কার জয়লাভ করেছেন, যার মধ্যে ২০১৯ ফিফা অনূর্ধ্ব-২০ বিশ্বকাপের গোল্ডেন গ্লাভস জয় অন্যতম। দলগতভাবে, লুনিন এপর্যন্ত ১টি শিরোপা জয়লাভ করেছেন, যা হচ্ছে ২০১৯ ফিফা অনূর্ধ্ব-২০ বিশ্বকাপ।
আন্দ্রি অলেকসিয়োভিচ লুনিন ১৯৯৯ সালের ১১ই ফেব্রুয়ারি তারিখে ইউক্রেনের ক্রাস্নোহরাদে জন্মগ্রহণ করেছেন এবং সেখানেই তার শৈশব অতিবাহিত করেছেন।
লুনিন ইউক্রেন অনূর্ধ্ব-১৬, ইউক্রেন অনূর্ধ্ব-১৭, ইউক্রেন অনূর্ধ্ব-১৮, ইউক্রেন অনূর্ধ্ব-১৯, ইউক্রেন অনূর্ধ্ব-২০ এবং ইউক্রেন অনূর্ধ্ব-২১ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ইউক্রেন অনূর্ধ্ব-১৭ দলের হয়ে তিনি ২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতার গ্রুপ পর্ব থেকেই বিদায় নিয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। ২০১৯ সালে তিনি ইউক্রেন অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপের শিরোপা জয়লাভ করেছেন, উক্ত প্রতিযোগিতার ফাইনালে তার দল দক্ষিণ কোরিয়া অনূর্ধ্ব-২০ দলকে ৩–১ গোলের ব্যবধানে পরাজিত করে উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। ইউক্রেনের বয়সভিত্তিক দলের হয়ে তিনি ২৯ ম্যাচে অংশগ্রহণ করেছেন।
২০১৮ সালের ২৩শে মার্চ তারিখে, মাত্র ১৯ বছর ১ মাস ১২ দিন বয়সে, ডান পায়ে ফুটবল খেলায় পারদর্শী লুনিন সৌদি আরবের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইউক্রেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করেছিলেন। জাতীয় দলের হয়ে অভিষেকের ৩৮ মিনিট পর, ইউক্রেনের জার্সি গায়ে প্রথম গোলটি হজম করেছেন; ম্যাচের ৩৮তম মিনিটে সৌদি আরবের আক্রমণভাগের খেলোয়াড় ফাহাদ আল-মুয়াল্লাদের করা গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। ম্যাচটি ১–১ গোলে ড্র হয়েছিল। ইউক্রেনের হয়ে অভিষেকের বছরে লুনিন সর্বমোট ৪ ম্যাচে অংশগ্রহণ করেছেন।
বুয়েনোস আইরেস উদ্যান

বুয়েনোস আইরেস উদ্যান ( ("Buenos Ayresi aygi")) একটি সর্বসাধারণের জন্য উদ্যান, আর্মেনিয়া ইয়েরেভানের আজাপনিয়াক জেলায় অবস্থিত। এটি হ্রাজদান নদীর বামে উপত্যকায়, আর্মেনিয়া রিপাবলিকান মেডিক্যাল সেন্টারের এবং হালবাহান-মার্গারিয়েনের উত্তরপূর্ব কোণের কাছে অবস্থিত।
আর্মেনিয়া রিপাবলিকান মেডিক্যাল সেন্টারের কাছে পরিত্যক্ত উদ্যানটি ২০১২ সালের, গ্রীষ্মকালীন সময়ে পুনর্নির্মাণ করা হয় এবং বুয়েনোস আইরেসের নামকরণ করা হয় যা ২০০০ সাল থেকে ইয়েরেবানের সাথে মিলে যায়। প্রায় ৪ হেক্টর এলাকার একটি উদ্যানটি ৩০ অক্টোবর ২০১২ তারিখে আনুষ্ঠানিকভাবে চালু করা হয়। উদ্যানটিতে ফোয়ারা এবং ৩,০০০ মিটার এলাকা দিয়ে একটি অর্ধচন্দ্র আঁকারের কেন্দ্রীয় পুল আছে। উদ্যানে ক্রীড়া ইভেন্টের জন্য একটি ছোট স্থানেরও ব্যবস্থা আছে।
বুয়েনোস আইরেস উদ্যান হল স্ট্রিট ওয়ার্কআউট আর্মেনিয়ার নিয়মিত প্রশিক্ষণ কেন্দ্র।
নারকেলের নাড়ু

নারকেলের নাড়ু বাংলার এক বিখ্যাত মিষ্টিজাতীয় খাদ্য দ্রব্য। বাংলার বিভিন্ন ধরনের নাড়ু গুলির মধ্যে নারকেলের নাড়ু বেশ জনপ্রিয়। এটি বাংলার নবান্ন উৎসবের একটি জনপ্রিয় খাবার। এছাড়াও বাঙালি হিন্দুদের দুর্গা পূজা, কালী পূজা, কোজাগরী লক্ষ্মীপুজা ও মুসলমানদের শবে বরাত, শবে মেরাজ, মুহররম ও ঈদে মিলাদুন্নবিসহ বিভিন্ন ধর্মীয় উৎসবেও বাঙালির ঘরে ঘরে এই নাড়ু তৈরি হয়। এই নাড়ু নারকেল কুুুরিয়ে চিনি বা গুড় জ্বাল দিয়ে তৈরি করা হয়।
ফিফা অনূর্ধ্ব-১৭ বিশ্বকাপ

ফিফা অনূর্ধ্ব-১৭ বিশ্বকাপ হলো অনূর্ধ্ব-১৭ পুরুষ খেলোয়াড়দের জন্য ফিফা কর্তৃক আয়োজিত একটি ফুটবল প্রতিযোগিতা। ফিফা অনূর্ধ্ব-১৬ বিশ্বকাপ নামে শুরু হলেও ২০০৭ সালে বর্তমান নাম করা হয়।
স্বাগতিক দেশ স্বয়ংক্রিয়ভাবে প্রতিযোগিতায় খেলার যোগ্যতা অর্জন করে।বাকি দলগুলো ছয়টি আঞ্চলিক কনফেডারেশন কর্তৃক আয়োজিত বাছাইপর্ব খেলে উত্তীর্ণ হয়।
সিঙ্গাপুরের লায়ন সিটি কাপ থেকে অনুপ্রাণিত হয়ে এই প্রতিযোগিতাটিটি শুরু করা হয়। লায়ন সিটি কাপ বিশ্বের সর্বপ্রথম অনূর্ধ্ব-১৬ প্রতিযোগিতা।১৯৮২ সালে ফিফার তৎকালীন সেক্রেটারি-জেনারেল ১৯৮২ লায়ন সিটি কাপ প্রতিযোগিতাটি দেখেন।তখন তিনি এর জন্য সুপারিশ করেন।
১৯৮৫ সাল থেকে চীনে এই প্রতিযোগিতার প্রথম আসর অনুষ্ঠিত হয়। তারপর থেকে প্রতি দুই বছর অন্তর অন্তর প্রতিযোগিতাটি অনুষ্ঠিত হচ্ছে।প্রথমে অনূর্ধ্ব-১৬ হলেও ১৯৯১ সাল থেকে অনূর্ধ্ব-১৭ করা হয়।
৫ টি শিরোপা নিয়ে সবচেয়ে সফল দল হলো নাইজেরিয়া। ৪ টি শিরোপা নিয়ে ২য় অবস্থানে ব্রাজিল। মেক্সিকো ও ঘানার ২টি করে শিরোপা আছে।
৭ টি শিরোপা নিয়ে সবচেয়ে সফল মহাদেশ আফ্রিকা।
ওয়াল্টার ব্রেনান

ওয়াল্টার অ্যান্ড্রু ব্রেনান (; ২৫ জুলাই ১৮৯৪ - ২১ সেপ্টেম্বর ১৯৭৪) হলেন একজন মার্কিন অভিনেতা। তাকে চরিত্র অভিনেতা হিসেবে পর্দায় দেখা যেত এবং তিনি পশ্চিমাধাঁচের চলচ্চিত্রের পার্শ্ব চরিত্র, কমনীয় বা রাগান্বিত চরিত্রে অভিনয় করে প্রসিদ্ধি লাভ করেন। তিনি ১৯৩৬, ১৯৩৮ ও ১৯৪০ সালে শ্রেষ্ঠ পার্শ্ব অভিনেতা বিভাগে তিনটি একাডেমি পুরস্কার অর্জন করেন। তিনি তিনটি একাডেমি পুরস্কার অর্জন করা মাত্র তিনজন অভিনয়শিল্পীর (বাকি দুজন হলেন জ্যাক নিকোলসন ও ড্যানিয়েল ডে-লুইস) মধ্যে একজন।
ম্যাসাচুসেট্‌সের লিনে জন্মগ্রহণকারী ব্রেনান চলচ্চিত্রের অতিরিক্ত শিল্পী হিসেবে কাজ শুরু করেন। তিনি প্রথম মূল ভূমিকায় কাজের সুযোগ পান হাওয়ার্ড হক্‌সের "বারবারি কস্ট" (১৯৩৫) চলচ্চিত্রে। তিনি "কাম অ্যান্ড গেট ইট" (১৯৩৬), "কেন্টাকি" (১৯৩৮) ও "দ্য ওয়েস্টার্নার" (১৯৪০) ছবিতে অভিনয় করে তিনটি একাডেমি পুরস্কার অর্জন করেন। এছাড়া তিনি "সার্জেন্ট ইয়র্ক" (১৯৪১) চলচ্চিত্রে অভিনয়ের জন্য আরেকটি একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল "টু হ্যাভ অ্যান্ড হ্যাভ নট" (১৯৪৪), "মাই ডার্লিং ক্লেমেন্টিন" (১৯৪৬), "রেড রিভার" (১৯৪৮), ও "রিও ব্র্যাভো" (১৯৫৯)।
ব্রেনান ১৮৯৪ সালের ২৫শে জুলাই ম্যাসাচুসেট্‌স অঙ্গরাজ্যের লিন শহরে জন্মগ্রহণ করেন। তার পৈতৃক নিবাস ছিল ম্যাসাচুসেটসের সোয়ামস্কটে। তার পিতা উইলিয়াম জন ব্রেনান (২ সেপ্টেম্বর ১৮৬৮ - ১৭ আগস্ট ১৯৩৬) ছিলেন একজন প্রকৌশলী ও উদ্ভাবক এবং মাতা মার্গারেট এলিজাবেথ (জন্মনাম: ফ্ল্যানাগান, ৪ জুন ১৮৬৯ - ১ ফেব্রুয়ারি ১৯৫৫)। তাদের তিন সন্তানের মধ্যে ব্রেনান ছিলেন দ্বিতীয়। তার পিতামাতা দুজনেই আইরিশ বংশোদ্ভূত। ব্রেনান কেমব্রিজের রিঞ্জ টেকনিক্যাল হাই স্কুলে প্রকৌশল বিষয়ে পড়াশোনা করেন। বিদ্যালয়ে থাকাকালীনই ব্রেনান অভিনয়ের প্রতি আগ্রহী হন। ১৫ বছর বয়স থেকে তিনি ভডেভিলে অভিনয় শুরু করেন।
ব্যাংকে কেরানি হিসেবে কর্মরত অবস্থায় তিনি মার্কিন যুক্তরাষ্ট্রের সেনাবাহিনীতে যোগ দেন এবং প্রথম বিশ্বযুদ্ধে ফ্রান্সে ১০১তম ফিল্ড পদাতিক সৈন্য রেজিমেন্টে প্রাইভেট হিসেবে দায়িত্ব পালন করেন। তিনি ফ্রান্সে দুই বছর ছিলেন। সেখান গ্যাস নির্গত হওয়ায় তার ভোকাল কর্ড ক্ষতিগ্রস্ত হয়, যার ফলে তার পর্দা ট্রেডমার্ক ভিন্নধর্মী সুতীক্ষ্ণ ও উচ্চ-স্বরগ্রাম বিশিষ্ট কণ্ঠ রয়ে যায়, যা পরবর্তী দশক জুড়ে অনুকরণের জন্য তারকাদের কাছে জনপ্রিয় হয়ে ওঠে।
যুদ্ধের পর তিনি বস্টনে একটি সংবাদপত্রে অর্থ সংক্রান্ত বিষয়ের প্রতিবেদক হিসেবে কাজ করেন। তিনি গুয়াতেমালায় গিয়ে আনারস উৎপাদনের পরিকল্পনা করেছিলেন, কিন্তু শেষ পর্যন্ত লস অ্যাঞ্জেলেসে থিতু হন। ১৯২০-এর দশকের শুরুতে তিনি আবাসন শিল্পে সমৃদ্ধি লাভ করেন, কিন্তু ১৯২৫ সালে আবাসন শিল্পে ধস নামলে উপার্জিত অধিকাংশ অর্থ হারান।
২০১৮ আফগানিস্তান ক্রিকেট দলের আয়ারল্যান্ড সফর

আফগানিস্তান জাতীয় ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য আগস্ট ২০১৮ এ আয়ারল্যান্ড সফর করে।
জন শ্লেসিঞ্জার

জন রিচার্ড শ্লেসিঞ্জার, সিবিই (; ১৬ ফেব্রুয়ারি ১৯২৬ – ২৫ জুলাই ২০০৩) ছিলেন একজন ইংরেজ চলচ্চিত্র ও মঞ্চ পরিচালক ও অভিনেতা। তিনি তার চলচ্চিত্রে বিচিত্র ধরনের সংবেদনশীল গল্প বর্ণনা ও নতুন নির্মাণ কৌশল ও সমকালীন দৃষ্টিকোণের আলোকে চলচ্চিত্র নির্মাণের জন্য প্রসিদ্ধ। তিনি "মিডনাইট কাউবয়" (১৯৬৯) চলচ্চিত্রের জন্য শ্রেষ্ঠ পরিচালনার জন্য একাডেমি পুরস্কার লাভ করেন এবং "ডার্লিং" (১৯৬৫) ও "সানডে ব্লাডি সানডে" (১৯৭১) চলচ্চিত্রের জন্য আরও দুটি একাডেমি পুরস্কারে মনোনীত হন।
শ্লেসিঞ্জার ১৯২৬ সালের ১৬ই ফেব্রুয়ারি লন্ডনের হ্যাম্পস্টিডে এক মধ্যবিত্ত ইহুদি পরিবারে জন্মগ্রহণ করেন। তার পিতা বার্নার্ড এডওয়ার্ড শ্লেসিঞ্জার ছিলেন একজন চিকিৎসক এবং মাতা উইনিফ্রেড হেনরিয়েত্তা (জন্মনাম: রেজেনসবার্গ)। তিনি হিন্ডহেডের সেন্ট এডমুন্ডস স্কুল, আপিংহাম স্কুল ও অক্সফোর্ডের বালিওল কলেজে (১৯৪৭-৫০) পড়াশোনা করেন। পরে তিনি অক্সফোর্ড বিশ্ববিদ্যালয়ের নাট্য সংঘে জড়িত হন এবং অভিনেতা হিসেবে কাজ করেন।
ভিনসেন্ট মিনেলি

ভিনসেন্ট মিনেলি (; ২৮ ফেব্রুয়ারি ১৯০৩ - ২৫ জুলাই ১৯৮৬) ছিলেন একজন মার্কিন মঞ্চ ও চলচ্চিত্র পরিচালক। তিনি ধ্রুপদী "মিট মি ইন সেন্ট লুই" (১৯৪৪), "জিজি" (১৯৫৮), "দ্য ব্যান্ড ওয়াগন" (১৯৫৩) ও "অ্যান আমেরিকান ইন প্যারিস" (১৯৫১) চলচ্চিত্র পরিচালনার জন্য বিখ্যাত। "জিজি" ও "অ্যান আমেরিকান ইন প্যারিস" চলচ্চিত্র দুটি শ্রেষ্ঠ চলচ্চিত্রের জন্য একাডেমি পুরস্কার অর্জন করে এবং মিনেলি "জিজি" চলচ্চিত্রের জন্য শ্রেষ্ঠ পরিচালনার জন্য একাডেমি পুরস্কার অর্জন করেন। তিনি তার সময়ের কয়েকটি বিখ্যাত ও সুপরিচিত সঙ্গীতনাট্য পরিচালনার পাশাপাশি একাধিক হাস্যরসাত্মক ও মেলোড্রামাধর্মী চলচ্চিত্র নির্মাণ করেন।
তিনি ১৯৪৫ সালে অভিনেত্রী জুডি গারল্যান্ডকে বিয়ে করেন। ১৯৫১ সালে তাদের বিবাহবিচ্ছেদ হয়। তাদের কন্যা অভিনেত্রী লাইজা মিনেলি।
মিনেলি ১৯০৩ সালের ২৮শে ফেব্রুয়ারি শিকাগো শহরে জন্মগ্রহণ করেন। জন্ম ও অভিসিঞ্চনকালে তার নামকরণ করা হয় লেস্টার অ্যান্টনি মিনেলি। তার পিতা ভিনসেন্ট চার্লস মিনেলি ছিলেন মিনেলি ব্রাদার্স টেন্ট থিয়েটারের সঙ্গীত পরিচালক। তার মাতা মারি এমিলি অদিল লেবিউ ছিলেন একজন অভিনেত্রী। তার মঞ্চনাম ছিল মিনা জেনাল। মিনেলি তার পিতামাতার চার সন্তানের মধ্যে সর্বকনিষ্ঠ, তাদের মধ্যে দুজন বয়ঃপ্রাপ্ত হওয়ার পূর্বেই মারা যায়।
মঞ্চের অভিজ্ঞতা নিয়ে চলচ্চিত্র নির্মাণে আসা মিনেলি রচয়িতা-নির্মাতা হিসেবে পরিচিত ছিলেন। তিনি সর্বদাই তার মঞ্চের অভিজ্ঞতা চলচ্চিত্রে কাজে লাগাতেন। তার পরিচালিত প্রথম চলচ্চিত্র "কেবিন ইন দ্য স্কাই" (১৯৪৩)-এ মঞ্চের প্রভাব দৃশ্যমান ছিল। এই চলচ্চিত্র নির্মাণের অল্পদিন পরে তিনি "আই ডুড ইট উইথ রেড স্কেলটন" ও "মিট মি ইন সেন্ট লুই" নির্মাণ করেন। "মিট মি ইন সেন্ট লুই" নির্মাণকালে তিনি অভিনেত্রী জুডি গারল্যান্ডের প্রেমে পড়েন। "স্ট্রাইক আপ দ্য ব্যান্ড" (১৯৪০) ছবির সেটে তাদের প্রথম পরিচয় হয়। বাসবি বার্কলি পরিচালিত এই ছবিটিতে গারল্যান্ড ও মাইকি রুনির একটি সঙ্গীতের দৃশ্যায়নের কাজ করেন মিনেলি। ১৯৪৫ সালে তারা বিবাহবন্ধনে আবদ্ধ হন। তাদের একমাত্র কন্যা লাইজা মিনেলি একজন অভিনেত্রী ছিলেন। মিনেলি পরিবারের পিতা, মাতা ও সন্তান সকলেই অস্কার অর্জন করেন।
বিশ দলীয় জোট

বিশ দলীয় জোট ছিল বাংলাদেশের একটি রাজনৈতিক জোট; যা পূর্বের চার দলীয় জোট সম্পসারণ করে বাংলাদেশ জাতীয়তাবাদী দল বিএনপির নেতৃত্বে ২০১২ সালের ১৮ এপ্রিল তারিখে ১৮ দল এবং পরবর্তীতে পর্যায়ক্রমে ২টি দলের সমন্বয়ে বিশ দলীয় জোট গঠিত হয়। এ জোটের বৈশিষ্ট্য ছিল ডানপন্থী ও মধ্য ডানপন্থী দলসমূহের প্রাক্তন ১৪ দলীয় জোট সরকারবিরোধী একটি জোট। ২০২২ সালের ডিসেম্বরে জোটটি আনুষ্ঠানিকভাবে বিলুপ্ত ঘোষণা করে ‘১২–দলীয় জোট’ এবং ‘জাতীয়তাবাদী সমমনা জোট’ নামে পৃথক দুটি জোট গঠন করা হয়। তবে বিএনপি, , জামায়াত, এলডিপি আলাদা থেকে যায়।
১৯৯৯ সালের ৬ জানুয়ারি বিএনপি নেত্রী বেগম খালেদা জিয়া, জাতীয় পার্টির প্রয়াত চেয়ারম্যান হুসেইন মুহম্মদ এরশাদ, জামায়াতের তৎকালীন আমীর গোলাম আযম ও ইসলামী ঐক্যজোটের চেয়ারম্যান শায়খুল হাদিস আজিজুল হককে সাথে নিয়ে চারদলীয় জোট গঠন করে ২০০১ এর নির্বাচনে অংশগ্রহণ করে জয়লাভ করেন। তবে, জোটটি ২০০৮ এর নির্বাচনে আওয়ামী লীগ নেতৃত্বাধীন মহাজোটের (১৪ দলীয় জোট) নিকট পরাজিত হয়। এরপর ২০১২ সালে প্রথমে চার দলীয় জোট সম্প্রসারণ করে ১৮ দলীয় জোট ও পরে আরও ২টি দল যোগ করে ২০ দলীয় জোট গঠন করা হয়। এরপর বিভিন্ন সময়ে জোট থেকে বিভিন্ন দল যোগ-বিয়োগ হয়েছে। ২০১৮ এর নির্বাচনের পূর্বে বিএনপি-গণফোরাম সহ কয়েকটি দল জাতীয় ঐক্যফ্রন্ট গঠন করলে ২০ দলীয় জোট দুর্বল হতে থাকে। ফলে নির্বাচনের পর জোটে ভাঙন দেখা দেয়। মূল শক্তি বিএনপিও জোট রাজনীতিতে অনাগ্রহ দেখাতে থাকলে জোটটি বাস্তবে নিষ্ক্রিয় হয়ে পড়ে।
২০২২ সালে বিএনপি বিভাগীয় গণসমাবেশের মাধ্যমে রাজনীতিতে পুনরায় পুরোদমে সক্রিয় হলেও জোটবদ্ধ কোনও কার্যক্রমে না গিয়ে এককভাবে কাজ করতে থাকে। এসময় তারা শরিকদল ও অন্যান্য সমমনা দলকে সরকারের বিরুদ্ধে 'যুগপৎ আন্দোলন' করার আহ্বা‌ন জানায়। ৯ ডিসেম্বরে বিএনপি তাদের ঢাকা বিভাগীয় গণসমাবেশের আগের দিন ২০ দলীয় শরিকদের নিয়ে একটি অনানুষ্ঠানিক সভায় ২০ দলীয় জোটকে বিলুপ্ত করার কথা জানায়। এরপর বিএনপির সমর্থনেই জোটের ছোট ছোট শরিক দলগুলো নতুন জোট তৈরির কার্যক্রম শুরু করে। এসময় ৩৬টি সমমনা দল ও ভগ্নদল মিলে চারটি প্ল্যাটফর্মে বিএনপির সাথে যুগপৎ আন্দোলনের সিদ্ধান্ত নেয়। এসময় বিভিন্ন সময়ে বিএনপির ২০ দলীয় জোটের সাথে সম্পৃক্ত ছোটো ছোটো দল দুটি জোট গঠনের সিদ্ধান্ত নেয়। ১২ দলীয় জোটের পাশাপাশি ২৮ ডিসেম্বর গঠিত অপর জোটটি হচ্ছে ‘জাতীয়তাবাদী সমমনা জোট’। জোটের সমন্বয়ক হিসেবে দায়িত্বে আছেন ড. ফরিদুজ্জাম ফরহাদ ও মুখপাত্র হিসেবে আছেন সাম‍্যবাদী দলের সাধারণ সম্পাদক ডা. সৈয়দ নুরুল ইসলাম। অন্যদিকে বিএনপি, জামায়াতে ইসলামী ও অলি আহমেদের নেতৃত্বাধীন মূল লিবারেল ডেমোক্রেটিক পার্টি (এলডিপি) কোনও জোটে না থেকে এককভাবে কার্যক্রম পরিচালনার সিদ্ধান্ত নেয়। প্রথমদিকে নতুন জোটটির নাম "জাতীয়তাবাদী ঐক্যজোট" রাখার কথা থাকলেও পরে বারো দলীয় জোট নামকরণ করা হয়। ২২ ডিসেম্বরে জাতীয় প্রেস ক্লাবে সংবাদ সম্মেলন করে আনুষ্ঠানিকভাবে এই জোট গঠনের কথা ঘোষণা করা হয়।
গাজওয়াতুল হিন্দ

গাজওয়াতুল হিন্দ () হচ্ছে ইসলামের সর্বশেষ নবি মুহাম্মাদের একটি ভবিষ্যদ্বাণী, যেখানে উল্লেখ আছে, ভারতীয় উপমহাদেশে মুসলিম ও অমুসলিমদের মধ্যে একটি যুদ্ধ সংঘটিত হবে, যাতে মুসলমানদের বিজয় ঘটবে।
বেশ কিছু হাদিসে মুহাম্মাদ গাজওয়াতুল হিন্দের ভবিষ্যদ্বাণী করেছেন।
সাহাবি সাওবান কর্তৃক বর্ণিত, মুহাম্মাদ ভারতের (তৎকালীন সময়ে ""ভারত"" বলতে পুরো অখণ্ড ভারত বা ভারতীয় উপমহাদেশকে বোঝানো হতো) কথা উল্লেখ করেছেন এবং বলেছেন,
এ বিষয়ে সাহাবি আবু হুরাইরা থেকে বর্ণিত কয়েকটি হাদিস রয়েছে। সেগুলো নিম্নে পর্যায়ক্রমে উল্লেখ করা হলো :
শায়খ আহমাদ মুহাম্মাদ শাকির তাঁর তাহকিককৃত ‘মুসনাদে আহমাদ’ এর টীকায় বলেন, হাদীসটির সনদ সহীহ। তিনি বলেন,
তিনি আরও বলেন,
অপর একটি সনদে এই হাদিসকে হাসান হিসেবে পাওয়া যায়। কিন্তু শুয়াইব আল আরনাউত হাদিসটিকে যইফ বলেছেন।
হাদিসটি যইফ, কারণ এতে عَنْ শব্দ দ্বারা বর্ণনা করা হয়েছে। 
কাব আহবার থেকে বর্ণিত, মুহাম্মাদ বলেন, 
সনদটির বর্ণনাকারীগণ ছিকাহ বা নির্ভরযোগ্য। তবে সনদে বাহ্যত ইনকিতা বা রাবির বিচ্ছিন্নতা রয়েছে।
কিছু ধর্মবিদ ও ইতিহাসবিদ বিশ্বাস করেন যে এই ভবিষ্যদ্বাণী ইতিমধ্যেই সম্পন্ন হয়েছে যখন মুসলমানরা দ্বিতীয় উমাইয়া খলিফা, মুয়াবিয়া ইবনে আবু সুফিয়ান এর শাসনামলে মাহমুদ গজনভি ভারত আক্রমণ করেছিল। অপরপক্ষ বিশ্বাস করে যে, এটা ঘটবে ইমাম মাহদীর সময়কালে কারণ এই হাদিসে ঈসা ইবনে মরিয়ম এর সাথে থাকার উল্লেখ আছে। আরতাত এর বর্ণনাটি নুআইম বিন হাম্মাদ তাঁর ‘আলফিতান’ গ্রন্থে উল্লেখ করেন। তিনি বলেন,
সালেহ আল মুনাজ্জিদ বলেন,
কিছু পাকিস্তানি বুদ্ধিজীবীগণ পাকিস্তানকে উক্ত যুদ্ধের পটভুমিতে বিবেচনা করেন, যেহেতু পাকিস্তান এর খোরাসানও হিন্দুস্তান বা হিন্দে অবস্থিত। কারণ কিছু দুর্বল হাদিসে খোরাসানের ধর্মযোদ্ধাদের ঈসা ইবনে মরিয়মের সাথে যুক্ত হবার কথা উল্লেখ আছে।
জয়নগর মজিলপুর রেলওয়ে স্টেশন

জয়নগর মজিলপুর রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে 
আনুমানিক দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। জয়নগর মজিলপুর রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৩০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। জয়নগর মজিলপুর রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি জয়নগর মজিলপুর ও তার পার্শ্ববর্তী এলাকাগুলিতে রেল পরিষেবা প্রদান করে।
জয়নগর মজিলপুর রেলওয়ে স্টেশনের অবস্থান হল । এর গড় উচ্চতা হল ।
১৮৮২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে জয়নগর মজিলপুর পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে জয়নগর মজিলপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
বাংলাদেশ যুব ইউনিয়ন

বাংলাদেশ যুব ইউনিয়ন বাংলাদেশের একটি যুব সংগঠন। যা ১৯৭৬ সালের ২৮ আগস্ট প্রতিষ্ঠিত হয়। যুব সমাজের বহুমূখী সমস্যা সমাধান ও তাদের আশা আকাঙ্ক্ষা বাস্তবায়ন এবং দেশ ও জাতিকে গড়ে তোলার সম্মিলিত সংগ্রামে যোগ্য ভূমিকা পালনে সক্ষম, সচেতন ও সংগঠিত যুব সমাজ গড়ে তোলা সংগঠনটির লক্ষ্য।
২০২৩ সালের ১৩-১৪ জানুয়ারি সংগঠনটির দ্বাদশ জাতীয় সম্মেলনে খান আসাদুজ্জামান মাসুমকে সভাপতি এবং জাহাঙ্গীর আলম নান্নুকে সাধারণ সম্পাদক এবং ম. ইব্রাহীমকে সাংগঠনিক সম্পাদক নির্বাচিত করা হয়।
বাংলাদেশ যুব ইউনিয়ন ১৯৭৬ সালের ২৮ আগস্ট প্রতিষ্ঠিত হয়।
খালিদ বকদশ

খালিদ বকদশ (১৯১২–১৯৯৫) সিউরিয়ান কমিউনিস্ট পার্টি (এসসিপি) নেতা ছিলেন ১৯৩৬ থেকে তার মৃত্যুর পরে। ১৯৫৪ সালে আরব সংসদে নির্বাচিত হওয়ার জন্য কমিউনিস্ট পার্টির প্রথম সদস্য বকশীশ ছিলেন। পরে তিনি "আরব কমিউনিজম এর ডিন নামে ডাকা হন।"
১৮ বছর বয়সে তিনি দামাস্কাস ইউনিভার্সিটি তে একজন ছাত্র ছিলেন। তিনি সিরিয়ার দখলদারিত্বের ফ্রান্স এবং ফরাসি বিরুদ্ধে ছাত্র আন্দোলনে সক্রিয়ভাবে সক্রিয় ছিলেন, এবং পুলিশের মনোযোগ আকর্ষণে আসেন। ১৯৩২ সালে পার্টির পক্ষ থেকে তিনি দেশ ছেড়ে চলে যান এবং ১৯৩৪ সালে মস্কো ইস্টের টয়োওর কমিউনিস্ট ইউনিভার্সিটির কমিউনিস্ট ইউনিভার্সিটির নাম নথিভুক্ত করেন।
১৯৩৬ সালে ফিরে আসার পর বকদশ সম্পাদক হিসেবে সিরিয়া ও লেবাননের কমিউনিস্ট পার্টি পদে অধিষ্ঠিত হন, তার জীবনের বাকি অংশে কোনও বাধা ছাড়াই তিনি বহাল থাকবেন। সিরিয়ার ভূখণ্ডে সিরিয়াকে নিয়ন্ত্রণের সময় তিনি উইচি ফ্রান্স এর বিরুদ্ধে নেতৃত্ব দেন। ১৯৪২ সালে যখন সিরিয়ায় স্বৈরশাসনের অধীনে আসেন, তখন ফ্রান্স সরকার স্বাধীনতার প্রতিশ্রুতি দেয় এবং কমিউনিস্ট পার্টিকে বৈধতা দেয়, যতক্ষণ না নিষিদ্ধ করা হয়।
সিরিয়ার কমিউনিস্ট পার্টির সেক্রেটারি হিসেবে বকশীশ মধ্যপন্থী পদক্ষেপ গ্রহণ করেন। তিনি ১৯৪৪ সালে দলীয় নিয়ম ও কর্মসূচী তৈরি করেছিলেন এবং আরব বিশ্বের রাজনৈতিক পরিস্থিতির সাথে একমত হওয়ার জন্য দৃঢ়সংকল্প ব্যক্ত করেছিলেন। তারা ঔপনিবেশিক বিরোধী সংগ্রামে দলীয় জোটকে জোর দিয়েছিলেন এবং এটি সীমাবদ্ধ মার্কসবাদী-লেনিনবাদী মোজাম্বিক সংস্থার পরিবর্তে একটি গণতান্ত্রিক গণ আন্দোলন হিসেবে প্রতিষ্ঠা করতে চেয়েছিল যা লেনিনবাদী নীতির নিবিড় নীতি অনুসরণ করেছে।
যদিও বাকশেশ প্রায়ই আরব কমিউনিজমের করণীয় বা প্রাচীন রাজনীতিক হিসেবে উল্লেখ করা হয়, তবে অন্যান্য আরব কমিউনিস্ট পার্টির উপর তার প্রকৃত প্রভাবটি এতই চমৎকার ছিল না যে এই শব্দটি সুপারিশ করতে পারে। ১৯৪১ থেকে ১৯৪৯ পর্যন্ত ইরাকি কমিউনিস্ট পার্টি নেতা ইউসুফ সালমান ইউসুফ, ফাহদ এর সাথে একটি ঝড়ো সম্পর্ক, বিশেষ করে বকদশকে ইরাকি আযীজ শরীফ এর নেতৃত্বে, যা ফরাসী কমিউনিস্ট পার্টির উদাহরণ অনুসরণ করে একটি বিস্তৃত দল গঠনের চেষ্টা করে যা জাতীয় প্রশ্নে জোর দেয়, ফাহদদের পার্টি দ্বারা গৃহীত আরও রীতিনীতি লেনিনবাদী পদ্ধতির বিপরীতে। দামেস্কে ইরাকি কমিউনিস্টদের বাসিন্দা উপাধি দেওয়ার বিষয়ে ফাহদকেও সন্দেহ করা হয়েছে।
খালিদ বাকদাস ডেড ইন দামাস্কাস ইন ১৯৯৫ এত টি এইজ অফ ৮৩. হিস্ বিদ্যে, বিশাল ফারহা বাকদাস, শুকসাইডেড হিঁ এস পার্টি সেক্রেটারি.
বাংলাদেশ অর্থনৈতিক অঞ্চল কর্তৃপক্ষ

বাংলাদেশ অর্থনৈতিক অঞ্চল কর্তৃপক্ষ (সংক্ষেপে বেজা) হলো বাংলাদেশ অর্থনৈতিক অঞ্চলের উন্নয়নে গঠিত একটি সরকারি প্রতিষ্ঠান। বাংলাদেশ অর্থনৈতিক অঞ্চল আইন, ২০১০-এর বিধানানুসারে ৯ নভেম্বর ২০১০ সালে আনুষ্ঠানিকভাবে বাংলাদেশ অর্থনৈতিক অঞ্চল কর্তৃপক্ষ (বেজা) প্রতিষ্ঠিত হয়। বেজা প্রধানমন্ত্রীর কার্যালয়ের আওতাধীন একটি প্রতিষ্ঠান। শিল্পায়ন, কর্মসংস্থান, উত্‍পাদন এবং রপ্তানী বৃদ্ধি ও বহুমুখীকরণে উত্‍সাহ প্রদানের লক্ষ্যে পশ্চাত্‍পদ ও অনগ্রসর এলাকাসহ সম্ভাবনাময় সকল এলাকায় অর্থনৈতিক অঞ্চল প্রতিষ্ঠার মাধ্যমে দেশের অর্থনৈতিক উন্নয়ন ত্বরান্বিত করাই হলো বেজার মূল কাজ।
বাংলাদেশ অর্থনৈতিক অঞ্চল কর্তৃপক্ষ (বেজা) তিন পর্যায়ের ব্যবস্থাপনা কাঠামো দ্বারা পরিচালিত- গভর্নিং বোর্ড, নির্বাহী বোর্ড এবং বেজা দপ্তর বা সচিবালয়। গভর্নিং বোর্ড হল সার্বিক নীতি নির্ধারণী সিদ্ধান্ত গ্রহণের জন্য সর্বোচ্চ কর্তৃপক্ষ। গভর্নিং বোর্ডের চেয়ারম্যান মাননীয় প্রধানমন্ত্রী। শিল্প, বাণিজ্য, অর্থ, পরিকল্পনা, বিজ্ঞান ও তথ্য প্রযুক্তি, বিদ্যুৎ, জ্বালানী ও খনিজ সম্পদ, যোগাযোগ, শ্রম ও কর্মসংস্থান, কৃষি, পরিবেশ ও বন, ডাক ও টেলিযোগাযোগ, পররাষ্ট্র, স্বরাষ্ট্র, নৌপরিবহন মন্ত্রণালয় বিভাগের শীর্ষ স্থানীয় প্রতিনিধিবৃন্দ এই বোর্ডের সদস্য এবং প্রধানমন্ত্রীর কার্যালয়সহ দেশের শীর্ষ স্থানীয় চেম্বার নেতৃবৃন্দ ও বেসরকারী খাতের প্রতিনিধিবৃন্দ এই বোর্ডের সদস্য।
নির্বাহী বোর্ড দৈনন্দিন কার্যক্রম তত্ত্বাবধানের জন্য একজন নির্বাহী চেয়ারম্যান এবং তিন জন নির্বাহী সদস্যের সমন্বয়ে গঠিত। নির্বাহী বোর্ড কর্তৃক প্রয়োগকৃত সকল ক্ষমতা এবং সকল কার্যক্রম কর্তৃপক্ষের দ্বারা প্রয়োগকৃত বলে গণ্য হয়। বেজা দপ্তর বা সচিবালয় নির্বাহী বোর্ডের নির্দেশনা অনুযায়ী সকল দৈনন্দিন কার্যক্রম সম্পাদন করে থাকে৷ প্রতিষ্ঠানটির সাংগঠনিক কাঠামোতে মোট ৭২ জন কর্মকর্তা ও কর্মচারীর অনুমোদন রয়েছে।
বাংলাদেশে মোট ১০০ টি অর্থনৈতিক অঞ্চল গড়ে তোলার লক্ষ্যে কাজ করছে বাংলাদেশ অর্থনৈতিক অঞ্চল কর্তৃপক্ষ (বেজা)। এর অংশ হিসেবে বেশকিছু অর্থনৈতিক অঞ্চল ইতিমধ্যেই প্রতিষ্ঠা করা হয়েছে। জাতীয় বিশেষ অর্থনৈতিক অঞ্চল বাংলাদেশের সবচেয়ে বড় অর্থনৈতিক অঞ্চল। অভ্যন্তরীণ ও বিদেশি বিনিয়োগ অনুযায়ী বেজাকে চারটি অঞ্চলে ভাগ করা হয়েছে :(ক) সরকারি পর্যায় (খ) বেসরকারি পর্যায় (গ) সরকারি ও বেসরকারি অংশীদারী (পিপিপি) (ঘ) বিদেশি পর্যায়। বেজা এপ্রিল ২০২২ পর্যন্ত সরকারি ৫৪টি, বেসরকারি ২৩টি এবং চীন, জাপান ও ভারতের জন্য চারটি অর্থনৈতিক অঞ্চলের অনুমোদন দিয়েছে।
১০৮১ একরের এই অর্থনৈতিক অঞ্চলে প্লট ৪০০ টি। কর্মসংস্থান হবে পাঁচ লাখ মানুষের। এখানে শিল্প গড়তে প্লট বুকিং নিয়েছে এসকোয়্যার, এপেক্স, প্যারাগন, কন্টিনেন্টাল গার্মেন্টসসহ ২৩টি কম্পানি।
সালাহ জাহিদ

সালাহ জাহিদ (১৯২৬ – ১৯ অগাস্ট ১৯৯৩) সিরিয়াতে আরব সমাজতান্ত্রিক বাথ পার্টির সিরিয়া এন সাধারণ এবং রাজনৈতিক ব্যক্তিত্ব এবং দেশটির ১৯৬৬ সাল থেকে ১৯৭০ সাল পর্যন্ত "সত্যিকারের" নেতা
জাদির জন্ম ১৯২৬ সালে ডিউইর বাবদ গ্রামে, উপকূলীয় শহর জাভেজ এর নিকটবর্তী হাদ্দিন উপজাতির একটি আলাউয়েত পরিবারে হয়েভের, ঠেরে ২ আনথের রিপোর্ট স্টাটিং হিস্ বির্থ যেয়ার এস ১৯২৪. তিনি হোমস মিলিটারি একাডেমী এ অধ্যয়ন করেন এবং ১৯৪৬ সালে সিরিয়ান আর্মি তে প্রবেশ করেন।
জাদিদ মূলত সিরিয়ার সোশ্যাল ন্যাশনালস্ট পার্টি (এসএসএনপি) -এর সদস্য ছিলেন, কিন্তু পরে মিশেল আফলাক এর নেতৃত্বে বাথ পার্টির আরব সমাজবাদী বাথ পার্টি সদস্য হন। এবং সালাহ আল-দিদান আল-বিটার, ১৯৫০ এর দশকে আকরাম আল-হাওয়ারানী -এর সহযোগীতার মাধ্যমে।
লে দুয়ান

লে দুয়ান (৭ এপ্রিল, ১৯০৭ - ১০ জুলাই ১৯৮৬) একটি ভিয়েতনামীয় কমিউনিস্ট রাজনীতিবিদ। কমিউনিস্ট পার্টির কমিউনিস্ট পার্টির ভিয়েতনাম কমিউনিস্ট পার্টির সেন্ট্রাল কমিটির কেন্দ্রীয় কমিটি তিনি ১৯৫০ সালের শেষের দিকে পার্টি অনুক্রমের মধ্যে বেড়ে ওঠে এবং ভিয়েতনামের (ভিসিপি) ১৯৬০ সালে তৃতীয় জাতীয় কংগ্রেসে। সমজাতীয় নেতৃত্বের মাধ্যমে শাসনের নীতি হো চি মিন অব্যাহত রেখেছিলেন। ১৯৬০-এর দশকের মাঝামাঝি সময়ে, যখন হুয়ের স্বাস্থ্য ১৯৮৬ সালে তার নিজের মৃত্যু পর্যন্ত ব্যর্থ হয়, তিনি ভিয়েতনামের শীর্ষ সিদ্ধান্ত নেওয়ার ছিলেন। 
তিনি চিং ট্রা প্রদেশ -এর নিম্ন শ্রেণির পরিবারে জন্মগ্রহণ করেন দক্ষিণ অংশে লেনন নহুনের মতো। তার পরিবার ও শৈশব সম্পর্কে খুব কমই জানা যায়। তিনি প্রথমে বিপ্লবী চিন্তাভাবনা সাথে যোগাযোগে এসেছিলেন ১৯২০ সালে রেলওয়ে ক্লার্ক হিসেবে কাজ করার মাধ্যমে। লেন দৌন ১৯৩০ সালে ইন্দোচীন কমিউনিস্ট পার্টি (ভিয়েতনামের ভবিষ্যৎ কমিউনিস্ট পার্টি) -এর প্রতিষ্ঠাতা সদস্য ছিলেন। ১৯৩১ সালে তাকে কারারুদ্ধ করা হয় এবং ১৯৩৭ সালে মুক্তি দেওয়া হয়। ১৯৩৭ থেকে ১৯৩৯ সাল পর্যন্ত তিনি পার্টি সিঁড়িটি তোলেন। ১৯৩৯ সালে দক্ষিণে একটি বিদ্রোহের আহ্বান জানানোর জন্য তিনি এই অঞ্চলে ফিরে আসেন। আগস্ট ১৯৪৫ সালের সফল কমিউনিস্ট নেতৃত্বাধীন আগস্ট বিপ্লব অনুসরণের পর লা ডিউন জেলে থেকে মুক্তি পায়।
নাগো দিনাজ দিম

নাগো দিনাজ দিম (৩ জানুয়ারী ১৯০১ – ২ নভেম্বর ১৯৬৩) একজন দক্ষিণ ভিয়েতনামী রাজনীতিবিদ ছিলেন। নগুয়েন ডিনাসটি এর প্রাক্তন ম্যান্ডারিন, তিনি ১৯৫৪ সালে প্রধান বোকোয়াইয়ের ভিয়েতনামের রাষ্ট্রীয় এর প্রধানমন্ত্রী ছিলেন। অক্টোবরে ১৯৫৫, ব্যাপকভাবে নির্বাচনী জালিয়াতি জালিয়াতি গণভোট বিজয়ী হওয়ার পর, তিনি বও দোয়িকে পদত্যাগ করেন এবং প্রথম রাষ্ট্রপতি ভিয়েতনামের (আরভিএন) রাষ্ট্রপতি হিসেবে নিজেকে প্রতিষ্ঠিত করেন। তিনি ক্যাথলিকদের নেতা ছিলেন এবং ভিয়েতনাম বৌদ্ধধর্ম বৌদ্ধধর্মের বিরোধিতা করেছিলেন। ১৯৬৩ সালের নভেম্বর মাসে বৌদ্ধ প্রতিবাদ ও অহিংস প্রতিরোধের পর, ডিতমকে সিআইএ - সমর্থিত অভ্যুত্থান তার ভাই, নুগো নিনঃ নহু, নগুয়েন ভ্যান ণহুং দ্বারা, ভিয়েতনামের সেনাবাহিনীর নেতা (এআরভিএন), জেনারেল ডিপাং বিন মিনহ এর সহযোগী। ডুয়েম ভিয়েতনাম যুদ্ধ এর ইতিহাসগ্রন্থের একটি বিতর্কিত ঐতিহাসিক চিত্র। কিছু ঐতিহাসিকরা তাকে যুক্তরাষ্ট্রের নীতিনির্ধারকদের একটি হাতিয়ার হিসেবে চিত্রিত করে, কিছু ভিয়েতনামের ঐতিহ্যের একটি অবতার বলে মনে করেন। তথাপি, কিছু সাম্প্রতিক গবেষণায় ডুয়েম আরও ভিয়েতনামি-কেন্দ্রিক দৃষ্টিকোণ থেকে একটি দক্ষ নেতা হিসেবে দক্ষিণ ভিয়েতনাম এর রাষ্ট্রীয় ভবন এবং আধুনিকায়নের মাধ্যমে চিত্রিত হয়েছে।
নগুয়েন ভ্যান থিয়েও

নগুয়েন ভ্যান থিয়েও (৫ এপ্রিল ১৯২৩ – ২৯ সেপ্টেম্বর ২০০১) দক্ষিণ ভিয়েতনাম রাষ্ট্রপতি রাষ্ট্রপতি দক্ষিণ ভিয়েতনাম ১৯৬৫ থেকে ১৯৭৫ পর্যন্ত। তিনি ভিয়েতনামের প্রজাতন্ত্রের সেনাবাহিনী (এআরভিএন) একটি জেনারেল ছিলেন, সামরিক জান্তা এর প্রধান হন, এবং তারপর নির্ধারিত নির্বাচনের পরে বিজয়ী হন। তিনি দক্ষিণ ভিয়েতনাম পর্যন্ত শাসন অব্যাহত রাখেন এবং পদত্যাগ না করা পর্যন্ত সাইগন পতনের কয়েক দিন আগে দেশটি ছেড়ে দেন এবং চূড়ান্ত উত্তর ভিয়েতনাম বিজয় লাভ করেন।
নগুয়েন ভ্যান থিয়েও ভিয়েতনামের দক্ষিণ সেন্ট্রাল কোস্টের দক্ষিণ সেন্ট্রাল কোস্ট অঞ্চল ফান রঙ্গ এ ৫ এপ্রিল ১৯২৩ সালে জন্মগ্রহণ করেন। থিয়েটু আনম (চীনা প্রদেশ) আনামেসের উত্তরাধিকারী তান দিং রাজবংশের একজন বংশোদ্ভূত ছিলেন। তিনি প্রথমে কমিউনিস্ট-পার্টিতে যোগদান করেছিলেন- হো চি মিন এর ভিয়েত মিনহ আধিপত্য লাভ করে কিন্তু এক বছর পর পর এবং ফরাসি সমর্থিত ভিয়েতনাম রাষ্ট্র ভিয়েতনামি জাতীয় আর্মি (ভিএনএ) যোগদান করেন। তিনি ধীরে ধীরে র্যাঙ্ক বেড়ে ওঠে, এবং ১৯৫৪ সালে, তার বাসার গ্রাম থেকে কমিউনিস্টদের বহিষ্কৃত একটি ব্যাটেলিয়ন নেতৃত্বে। ফ্রান্সের প্রত্যাহারের পর, ভিএনএটি আরভিএন হয়ে ওঠে এবং থিয়তু ছিল ভিয়েতনামী জাতীয় সামরিক একাডেমী -এর প্রধান, একটি বিভাগ কমান্ডার এবং কর্নেল হওয়ার আগে চার বছর। নভেম্বর ১৯৬০ সালে, তিনি নাইক আই ইং ডাইম বিরুদ্ধে একটি অভ্যুত্থানের চেষ্টা চালান সাহায্য করেছিলেন। এই সময়ে, তিনি রোমান ক্যাথলিকতা রূপান্তরিত হন এবং শাসনকালের গোপন লাও লাও পার্টি সাথে যোগ দেন; ডিএম তার সহ-ধর্মীয়দের পক্ষপাতমূলক চিকিৎসা দিতে মনে করা হয় এবং থিয়েও রাজনৈতিক অগ্রগতি রূপান্তরিত অনেক যারা এক হতে অভিযুক্ত করা হয়, যদিও তিনি তার স্ত্রী রোমান ক্যাথলিক ছিল কারণ রূপান্তরিত দাবি দাবি।
ন্যাশনাল পিপলস পার্টি (বাংলাদেশ)

ন্যাশনাল পিপলস পার্টি (এনপিপি) বাংলাদেশের একটি রাজনৈতিক দল। জাতীয় পার্টির সাবেক নেতা শওকত হোসেন নিলুর নেতৃত্বে ১৯ জুলাই ২০০৭ সালে এই রাজনৈতিক দলের আত্মপ্রকাশ ঘটে। । বিশ দলীয় জোটের নেতৃত্ব দিচ্ছে। দলটির বতর্মান চেয়ারম্যান ড. ফরিদুজ্জামান ফরহাদ ।
জয়নগর মজিলপুর পৌরসভা

জয়নগর মজিলপুর পৌরসভা হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার অন্তর্গত জয়নগর মজিলপুর শহরের একটি স্থানীয় স্বায়ত্তশাসন সংস্থা। এটি একটি বিধিবদ্ধ সরকারি সংস্থা। জয়নগর মজিলপুর পৌরসভা ১৪ টি প্রশাসনিক ওয়ার্ডে বিভক্ত। জয়নগর মজিলপুর শহরের অঞ্চলের পৌর পরিষেবা দেওয়া ও নগরাঞ্চলের উন্নয়ন জয়নগর মজিলপুর পৌরসভার প্রাথমিক দায়িত্ব।
জয়নগর মজিলপুর পৌরসভাটি দ্রাঘিমাংশে অবস্থিত। সমুদ্রপৃষ্ঠ হতে এটির গড় উচ্চতা হল ।
১৮৬৯ সালের ১ লা এপ্রিল জয়নগর, মজিলপুর ও আরও ৪-৫টি ছোটো ছোটো অঞ্চল (চাঁপাতলা, হাসানপুর, গহেরপুর, ইত্যাদি) নিয়ে জয়নগর মজিলপুর পৌরসভা গঠিত হয়েছিল। এটি ভারতের প্রাচীনতম পৌরসভাগুলির মধ্যে অন্যতম। ১৮৬৪ সালের বেঙ্গল মিউনিসিপাল ইমপ্রুভমেন্ট অ্যাক্ট কার্যকর হওয়ার সাথে সাথে জয়নগর মজিলপুর পৌরসভা গঠিত ও অনুমোদিত হয়। তার আগে ১৮৫০ সালের টাউন ডেভেলপমেন্ট অ্যাক্ট অনুসারে যে জয়নগর টাউন কমিটি গড়ে উঠেছিল, তার সভাপতি ছিলেন তৎকালের অন্যতম শ্রেষ্ঠ সাপ্তাহিক পত্রিকা 'সোমপ্রকাশ'এর সম্পাদক দ্বারকানাথ বিদ্যাভূষণের ভগ্নীপতি তথা বাংলার নবজাগরণের অন্যতম পথিকৃৎ আচার্য শিবনাথ শাস্ত্রীর পিতা পণ্ডিত হরানন্দ বিদ্যাসাগর (১৮২৭-১৯১২) মহাশয়। ১৮৬৯ সালে সদ্যগঠিত পৌরসভার পৌরপ্রধানের পদও তিনি অলঙ্কৃত করেন।
জয়নগর মজিলপুর পৌরসভার সদস্যরা শহরের জনসাধারণ কর্তৃক প্রত্যক্ষভাবে পাঁচ বছরের মেয়াদে নির্বাচিত হন। এই পৌরসভাটি জনসংখ্যার ভিত্তিতে ১৪ টি প্রশাসনিক ওয়ার্ডে বিভক্ত। এক এক জন পৌরপ্রতিনিধি এক-একটি ওয়ার্ড থেকে নির্বাচিত হন। নির্বাচিত পৌরপ্রতিনিধিরা নিজেদের মধ্যে থেকে একজন পৌরপ্রতিনিধিকে পৌরপ্রধান হিসেবে নির্বাচিত করেন। সরকারি আধিকারিকরা তাদের কাজে সহায়তা করেন।
২০২২ সালের পৌরনির্বাচন অনুসারে জয়নগর মজিলপুর পৌরসভাটি বর্তমানে সর্বভারতীয় তৃণমূল কংগ্রেসের নিয়ন্ত্রণাধীন। ওই পৌরনির্বাচনে জয়নগর মজিলপুর পৌরসভার মোট ১৪ টি ওয়ার্ডের মধ্যে সর্বভারতীয় তৃণমূল কংগ্রেস ১২ টি ওয়ার্ডে জয়লাভ করেছিল। এছাড়া অপর ২ টি ওয়ার্ডে ভারতীয় জাতীয় কংগ্রেস ও এসইউসিআই(সি) জয়লাভ করেছিল।
জয়নগর মজিলপুর পৌরসভা শহরের প্রশাসন ও মৌলিক পরিকাঠামো উন্নয়নের দায়িত্বপ্রাপ্ত:
ফ্রাঙ্ক হেইস

ফ্রাঙ্ক চার্লস হেইস (; জন্ম: ৬ ডিসেম্বর, ১৯৪৬) ল্যাঙ্কাশায়ারের প্রেস্টন এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। বর্তমানে তিনি ওকহাম স্কুলে ক্রিকেট পরিচালকের দায়িত্বে রয়েছেন। ১৯৭৩ থেকে ১৯৭৬ সময়কালে ইংল্যান্ড ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম বোলিং করতেন ফ্রাঙ্ক হেইস।
ঘরোয়া প্রথম-শ্রেণীর কাউন্টি ক্রিকেটে সংশয়াতীতভাবে দূর্দান্ত সফলতা পেয়েছেন। ১৯৭০ সালে প্রথম-শ্রেণীর ক্রিকেটে অভিষেক ঘটে তার। উদ্বোধনী খেলাতেই ৯৪ রানের মূল্যবান ইনিংস খেলেন। পরের খেলায় করেন ৯৯ রান। ফলশ্রুতিতে ১৯৭৩ সালে টেস্টের প্রস্তুতিমূলক খেলায় অংশগ্রহণের সুযোগ লাভ করেন। সেখানেও তিনি সফলকাম ছিলেন। অভিষেক খেলার সাত বছর পর ১৯৭৭ সালে ম্যালকম ন্যাশের এক ওভার থেকে নির্দয়ভাবে পিটিয়ে ৩৪ রান তুলেন (৬-৪-৬-৬-৬-৬)। ঐ ন্যাশের ওভার থেকেই গ্যারি সোবার্স ছয়টি ছক্কার মার মেরে বিশ্বরেকর্ড গড়েছিলেন।
১৯৭৮ থেকে ১৯৮০ সময়কালে ল্যাঙ্কাশায়ার দলের নেতৃত্বে ছিলেন তিনি।
সমগ্র খেলোয়াড়ী জীবনে নয়টি টেস্ট ও ছয়টি একদিনের আন্তর্জাতিকে অংশগ্রহণের সুযোগ ঘটে ফ্রাঙ্ক হেইসের।
টেস্ট ক্রিকেট অভিষেকেই অপরাজিত ১০৬ রানের ইনিংস উপহার দেন ক্রিকেট বিশ্বকে। ১৯৭৩ সালে ওভালে সফরকারী ওয়েস্ট ইন্ডিজের বিপক্ষে তিন অঙ্কের কোঠা অতিক্রম করেছিলেন। এরফলে ত্রয়োদশ ইংরেজ ব্যাটসম্যান হিসেবে এ বিরল কীর্তিগাঁথা রচনা করেন তিনি। পরবর্তীতে তিনি আর বড় ধরনের সংগ্রহের দিকে ধাবিত হতে পারেননি। এরপর তিনি আরও আট টেস্টে অংশগ্রহণ করলেও তিনি আর তেমন তার প্রতিশ্রুতিশীলতার স্বাক্ষর বহন করতে পারেননি। এর সবগুলোই ওয়েস্ট ইন্ডিজের বিপক্ষে ছিল ও সর্বোচ্চ ২৯ রান করতে পেরেছিলেন। অন্য ১৬ ইনিংসে মাত্র ১৩৮ তুলতে পেরেছিলেন। দূর্ভাগ্যবশতঃ নয় টেস্টের সবগুলোই ছিল অত্যন্ত শক্তিধর ওয়েস্ট ইন্ডিজের বিপক্ষে।
১৯৭৩-৭৪ মৌসুমে ইংরেজ দলের সাথে ওয়েস্ট ইন্ডিজ গমন করেন। ১৯৭৬ সালে ওয়েস্ট ইন্ডিজের বিপক্ষে লড়াইয়ে অবতীর্ণ হবার জন্য পুনরায় তাকে দলে অন্তর্ভুক্ত করা হয়।
মার্জিত, দৃষ্টিনন্দন ব্যাটিংয়ের অধিকারী ফ্রাঙ্ক হেইস শুরুতেই প্রতিশ্রুতিশীলতার স্বাক্ষর রাখতে শুরু করেন। পিছনের পায় ভর রেখে দূর্দান্ত সফলতার পরিচয় দিতেন। ড্রাইভও মারতেন বেশ ভালোভাবে। এছাড়াও স্বাচ্ছন্দ্যে রান তুলতেন।
১৯৮৪ সালে ক্রিকেট খেলা থেকে অবসরগ্রহণ করেন ফ্রাঙ্ক হেইস।
জেসন রবার্ডস

জেসন নেলসন রবার্ডস জুনিয়র (; ২৬ জুলাই ১৯২২ - ২৬ ডিসেম্বর ২০০০) ছিলেন একজন মার্কিন অভিনেতা। তিনি মঞ্চ, চলচ্চিত্র ও টেলিভিশন - এই তিন মাধ্যমেই অভিনয় করেছেন এবং তার কাজের জন্য তিনি টনি পুরস্কার, একাডেমি পুরস্কার ও এমি পুরস্কার অর্জন করেছেন। ফলে তিনি অভিনয়ের ত্রি-মুকুট বিজয়ীদের একজন। এছাড়া তিনি মার্কিন যুক্তরাষ্ট্রের নৌবাহিনীর হয়ে দ্বিতীয় বিশ্বযুদ্ধে অংশগ্রহণ করেন।
তিনি মার্কিন নাট্যকার ইউজিন ওনিলের নাটকগুলোতে অভিনয় করে প্রসিদ্ধি অর্জন করেন এবং তার কর্মজীবনের বাকি সময়েও ওনিলের নাটকে অভিনয় করে যান। তিনি সাধারণ ও ঐতিহাসিক ব্যক্তি - দুই ধরনের চরিত্রেই অভিনয় করেছেন।
রবার্ডস ১৯২২ সালের ২৬শে জুলাই শিকাগো শহরে জন্মগ্রহণ করেন। তার পিতা জেসন রবার্ডস সিনিয়র ছিলেন একজন অভিনেতা। তিনি নিয়মিত মঞ্চে অভিনয় করতেন এবং হলিউডের শুরুর সময়ের "দ্য গ্যাম্বলারস" (১৯২৯) ছবিতে অভিনয় করেছিলেন। তার মাতা হোপ ম্যাক্সিন (জন্মনাম: গ্ল্যানভিল) রবার্ডস। রবার্ডস পূর্বপুরুষগণ জার্মান, ইংরেজ, ওয়েলশ, আইরিশ ও সুয়েডীয় ছিলেন।
রবার্টস যুদ্ধের পরে অভিনয় শুরু করেন। তার অভিনয় জীবন ধীর গতিতে এগিয়ে যেতে থাকে। তিনি নিউ ইয়র্ক সিটিতে চলে যান এবং প্রথমে বেতারে ও পরে মঞ্চে অপ্রধান চরিত্রে অভিনয়ের সুযোগ পান। তার প্রথম চলচ্চিত্র ছিল "দ্যাট মিউজিক"। এটি ১৯৪৭ সালে মুক্তিপ্রাপ্ত একটি স্বল্পদৈর্ঘ্য চলচ্চিত্র। তার প্রথম বড় কাজের সুযোগ আসে হোসে কুইন্টেরোর ১৯৫৬ সালের অফ-ব্রডওয়ে মঞ্চে ইউজিন ওনিলের লেখা "দি আইসম্যান কামেথ"-এর পুনরুজ্জীবিতকরণে ও এর ১৯৬০ সালের টেলিভিশন চলচ্চিত্রে। এতে তিনি দার্শনিক বিক্রয়কর্মী হিকি চরিত্রে অভিনয় করেন এবং মঞ্চে কাজের জন্য ওবিই পুরস্কার লাভ করেন। তিনি পরে আবার ১৯৮৫ সালে কুইন্টেরোর নির্দেশনায় ব্রডওয়ে মঞ্চে একই নাটকের পুনরুজ্জীবিতকরণে অভিনয় করেন। রবার্ডস ওনিলের পুলিৎজার ও টনি পুরস্কার বিজয়ী "লং ডেস জার্নি ইনটু নাইট"-এর মূল ব্রডওয়ে মঞ্চনাটকে জেমি টাইরোন চরিত্রে অভিনয় করেন। এই নাটকটিও নির্দেশনা দেন কুইন্টেরো। রবার্ডস ১৯৬২ সালে এই নাটকের "চলচ্চিত্ররূপে" একই চরিত্রে অভিনয় করেন এবং ১৯৮৮ সালে একই নাটকের জেমস টাইরোন সিনিয়র চরিত্রে অভিনয় করেন। তার অভিনীত ও কুইন্টেরো পরিচালিত ওনিলের অন্যান্য মঞ্চনাটকের মধ্যে রয়েছে "হিউজি" (১৯৬৪), "আ টাচ অব দ্য পোয়েট" (১৯৭৭) এবং "আ মুন ফর দ্য মিসবিগটেন" (১৯৭৩)। "আ মুন ফর দ্য মিসবিগটেন" অবলম্বনে ১৯৭৫ সালে এবং "হিউজি" অবলম্বনে ১৯৮৪ সালে টেলিভিশন নাটক নির্মাণ করা হয়।